Zápis z 12. stretnutia tímu č. 8

**Dátum**: 16.2.2014

**Miestnosť:** Konferenčná miestnosť 4.26 (FIIT-STU)

**Prítomní**:

Pedagóg : Ing. Ivan Kapustík

Členovia tímu: Bc. Peter Filípek, Bc. Metod Rybár, Bc. Michal Segeč,

 Bc. Juraj Šimek, Bc. Martin Vrabec, Bc. Miroslav Wolf

**Stretnutie viedol:** Ing. Ivan Kapustík

**Zápis:** Bc. Juraj Šimek

**Zvolený nasledovný zapisovateľ:** Bc. Miroslav Wolf

Téma stretnutia

 Analýza a výber úloh pre prvý šprint letného semestra a diskusia o používaní systému Jira.

Opis stretnutia

Na konci zimného semestra sme spravili zoznam úloh, ktorým sa máme venovať v letnom semestri. Počas tohto stretnutia sme úlohy diskutovali a vybrali sme niektoré na realizáciu v prvom šprinte. Vybraté úlohy sme zaradili do šiesteho šprintu ako stories. Venovať sa budeme nasledovným úlohám:

* Prerobenie triedy Vector3 na Vector3D – v projekte sa nachádza na mnohých miestach použitá trieda Vector3, ktorá je označená ako @Deprecated a nahradená novšou verziou Vector3D. Je preto potrebné analyzovať rozdiely medzi týmito triedami a použitie triedy Vector3 nahradiť triedou Vector3D v projektoch Jim a TestFramework.
* Oprava testov – po zimnom semestri ostali dva testy červené. Treba preto analyzovať, čo spôsobuje ich pády a opraviť ich
* Oboznámenie sa s testovacím frameworkom – je potrebné analyzovať testovací framework, to ako funguje a ako komunikuje s okolím (so serverom a s hráčom). Treba analyzovať jeho implementáciu a to, do akej miery závisí od Ruby. Treba zistiť, prečo pomocou frameworku možno pridať len jedného hráča a nie viacerých.
* ZMP – treba implementovať ZMP do reálne použiteľného pohybu v balíku sk.fiit.jim.move. Pridávanie pohybov je opísané v dokumentácii Gitmenov.

Ďalej sme sa venovali spôsobu pridávania úloh do systému Jira. Po Scrum paneli a po prezentácii v rámci predmetu Manažment informačných systémov (MIS) sme sa rozhodli, že by bolo lepšie podúlohy vytvárať v priebehu story. To by ale malo za následok zlý burndown chart, keďže po pridaní odhadovaného času podúlohám by sa zmenilo to, koľko treba ešte vykonať práce a graf by miestami stúpal a miestami klesal. Budeme preto pridávať čas len stories, a len do nich sa bude logovať práca. Story môžeme rozdeliť na podúlohy, ktoré je možné opísať, ale len kvôli informatívnemu charakteru, aby sme videli, kto na čom robí. Logovanie práce na podúlohe patriacej nejakej story bude vždy vykonávané len v rámci celej story.

Týždennú záťaž na jedného člena sme stanovili po diskusii na 5 hodín týždenne.

Z diskusie k prezentácii v rámci predmetu MIS sme zhodnotili, že nie je potrebné mať tak podrobné zápisnice, uvádzať budeme len dôležité rozhodnutia a stručnú charakteristiku úloh.

**Úlohy do ďalšieho stretnutia**

|  |  |  |  |  |
| --- | --- | --- | --- | --- |
| **Číslo úlohy** | **Zhrnutie úlohy** | **Riešiteľ** | **Zodpovedný** | **Čas** |
| INFINITY-147 | Implementácia zero moment point do pohybu | Metod Rybár | Metod Rybár | 8h |
| INFINITY-146 | Oprava testov | Peter Filípek | Peter Filípek | 8h |
| INFINITY-30 | Úprava Vector3 na Vector3D | Juraj Šimek | Juraj Šimek | 8h |
| INFINITY-26 | Oboznámenie sa s testovacím FW | Michal Segeč, Martin Vrabec, Miroslav Wolf,  | Miroslav Wolf | 40h |